| **Министерство на земеделието**  **Дирекция “Морско дело и рибарство” – Управляващ орган на ПМДР 2014 - 2020** | **НАРЪЧНИК ПО ПРОГРАМА ЗА МОРСКО ДЕЛО И РИБАРСТВО” 2014 -2020 (ПМДР)** | | **Вариант 2** |
| --- | --- | --- | --- |
| **Глава 4, раздел 2, Приложение**  **4.II.1.7.** | **ПРОЦЕДУРИ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**  **Образец на Списък на проектните предложения, които не се допускат до техническа и финансова оценка** | **страница:** 1/2 |
| **Одобрен от: Ръководител на Управляващия орган** | | **Дата:**  **Януари 2022** |
|  |  | | **Версия:**  **Януари 2022** |

**Списък на проектните предложения, които не се допускат до техническа и финансова оценка по Процедура № BG14MFOP001-2.020-S1, „Продуктивни инвестиции в аквакултурите“, сектор „Малки проекти”, мярка 2.2 „Продуктивни инвестиции в аквакултурите“.**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | BG14MFOP001-2.020-0003 | „РУМФИШ“ ЕООД | „Оптимизиране на работния процес и енергийните нужди на рибно стопанство „РУМФИШ“ ЕООД, находящо се в село Вировско, община Враца, местност Дедова Могила - Язовир “Дедова могила” | След извършване на оценка за административно съответствие и допустимост на проектно предложение № BG14MFOP001-2.020-0003, съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти № BG14MFOP001-2.020 „Продуктивни инвестиции в аквакултурите“, сектор “Малки проекти”, мярка 2.2 „Продуктивни инвестиции в аквакултурите“.  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“. Във връзка с точка 24. „Списък на документите, които се подават на етап кандидатстване“ от Условия за кандидатстване, на 14.10.2022 г. чрез Модул „Комуникация“ в ИСУН 2020 е изпратено уведомление с регистрационен номер BG14MFOP001-2.020-0003-M001, с което е поискана допълнителна информация от кандидата. Указан е срок до 24.10.2022 г., в който да бъдат предоставени долуописаните липсващи документи и информация, а именно:  1. Във връзка с изискването на Условията за кандидатстване (УК) за определяне на пазарния потенциал и реализация на произвежданата от кандидата риба, както и съгласно следния текст „Важно“ от т. 13.1: „В съответствие с чл. 46, параграф 2 от Регламент (ЕС) № 508/2014, безвъзмездната финансова помощ се предоставя на кандидат само ако бъде ясно доказано чрез независим маркетингов доклад, че съществуват добри и устойчиви перспективи за пазарна реализация на продукта (Приложение №6 – Маркетингов доклад за видовете риба и рибни продукти с много добър и добър пазарен потенциал) или допълнително представен независим маркетингов доклад с вид, който не е включен в обхвата на Приложение № 6, доказващ добри и устойчиви перспективи за пазарна реализация“, изискано е да се представи технологичен проект или друг еквивалентен официален документ, от който да е видно вида на рибата, която се отглежда на територията на рибното стопанство.  2. Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност - прикачен в ИСУН 2020 съгласно изискването на т. 9 от т. 24 от УК.  3. Актуална скица на имота с № 11185-000-116.  4. Съгласно чл. 10.5 от Договора за концесия за изграждане/поставяне на съоръжения е необходимо писмено съгласие на община Враца, което не е представено към прикачените документи.  5. Съгласно т. 24. „Списък на документите, които се подават на етап кандидатстване“, подточка 22 от условията за кандидатстване по настоящата процедура, следва да се предостави документ за собственост/ договор за наем на земята – за поземлен имот с идентификационен номер 000134 м. „Дедова могила”, където съгласно посочената информация в Точка 1 от „Основни данни“ от проектното предложение, кандидата ще постави контейнера за обслужване на стопанството и изгради фотоволтаичната централа, както и в съответствие с данните в предоставеното Разрешение за поставяне №14/13.05.2019 г.  6. Актуална скица на ПИ с идентификационен номер 000134 м. „Дедова могила”.  7. Представеното Решение за съвместимостта на проекта с предметите и целите на опазване на защитените зони съгласно Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони (обн. ДВ, бр. 73 от 11.09.2007г.) не касае цялата инвестиция. Изискано е допълнение във връзка с намерението за изграждане на фотоволтаична централа.  8. Съгласно представената справка за ДМА кандидатът не разполага с никакви активи. Изискана е обосновка от кандидата как ще осъществява дейността си като рибовъдно стопанство.  9. Подробна обяснителна записка относно целта и необходимостта от закупуване на преместваема модулна конструкция. В попълнения от кандидата Формуляр за кандидатстване (ФК) не е предоставена никаква информация за целта на тази инвестиция.  10. Съгласно УК, раздел 13: „В проектното предложение (ПП) следва да е налице логична връзка и съответствие между цели и нужди, както и между цели и дейности“. Във връзка с горецитираното е изискана обосновка, от която да става ясно каква е необходимостта от извършване на заявените разходи, както и каква е връзката им с целите на мярката и дейността на кандидатстващото дружество.  11. Подробна и мотивирана обяснителна записка относно целта, пряката обвързаност на актива с изпълнението на проекта, както и необходимостта от закупуване на обслужващ плавателен съд, който обслужва и е пряко свързан с изпълнението на проекта съгласно т. 14.1.2.9 от УК. В попълнения Формуляр за кандидатстване (ФК) не е предоставена нужната информация за целта на тази инвестиция.  Съгласно текст „Важно“ от т. 14.1.2 от УК: „Обслужващи плавателни съдове, които ще бъдат подпомагани за обслужване нуждите на стопанството следва да бъдат пряко свързани с изпълнението на проекта“.  12. Годишен финансов отчет за последните 3 (три) финансови години 2019, 2020, 2021 - прикачен в ИСУН 2020.  или  Годишен финансов отчет за последната финансова година, за кандидати, собственици на съществуващи стопанства, а когато кандидатът е новорегистриран/новосъздаден се предоставят документи за периода от регистрацията на кандидата до момента на кандидатстване.  13. Справка за приходите и разходите по видове и икономически дейности за последните 3 /три/ финансови години 2019 г., 2020 г., 2021 г. в съответствие с изискването на т. 7 от т. 24 от УК.  14. Съгласно УК, а именно т. 6: „Чрез прилагане на тези дейности се цели:  - модернизиране на съществуващите стопанства;  - подобряване на производствените характеристики на стопанството, които не водят до увеличаване на капацитета на производството“.  След извършена служебна справка, е установено, че за 2019 г., 2020 г. и 2021 г. кандидатстващото дружество „Румфиш“ ООД не е осъществявало дейност като аквакултурно стопанство. Изискана е мотивирана обосновка за установеното несъответствие и недопустимост на кандидата съгласно УК.  15. Отчет за заетите лица, средствата за работна заплата и други разходи за труд за последната финансова година, а когато кандидатът е новорегистриран/новосъздаден се предоставят документи за периода от регистрацията на кандидата до момента на кандидатстване съгласно изискването, посочено в т. 8 от т. 24 от УК.  16. Копие на технологичен проект с обосновка на съответствието на капацитета на инсталацията с енергийните нужди на аквакултурното стопанство, в случаите, когато се кандидатства за инвестиции, свързани с изграждане на ВЕИ съгласно изискването на т. 11 от т. 24 от УК.  Документът е задължителен за всички проектни предложения, предвиждащи изграждане на ВЕИ.  17. Енергиен одит или резюме на доклад от обследване за енергийна ефективност на предприятие/промишлена система, съобразно изискванията на Наредба № Е-РД-04-05 от 8 септември 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания /за проекти, в които са предвиден разходи и дейности свързани с енергийната ефективност в чийто енергиен одит или резюмето на доклада от обследване за енергийна ефективност на предприятие/промишлена система следва да е доказано, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10% съгласно изискването на т. 12 от т. 24 от УК.  Документът е задължителен за всички проектни предложения, предвиждащи такива разходи.  18. Влязло в сила разрешение за строеж, издадено от главен архитект на съответната община или становище от главен архитект на общината, че обектът „наземна фотоволтаична инсталация“, посочен в бюджетен ред 3.1. не се нуждае от разрешение за строеж. Документът следва да е прикачен в ИСУН 2020, включително в случаите, в които разходът изцяло ще се финансира от кандидата и няма да е обект на финансиране от ПМДР съгласно т. 23 от т. 24 от УК.  Документът е задължителен за всички проектни предложения, включващи разходи за строително-монтажни работи за ВЕИ до 1 МW.  19. С оглед определяне на произхода на цените на предвидените разходи за закупуване на активи, е изискана оферта за закупуване на плавателен съд – лодка съгласно посоченото от Вас в Раздел Бюджет от ФК, бюджетен ред 4.1, на стойност 11 569,20 лева с вкл. ДДС.  Офертата следва да отговаря на изискванията, посочени в т. 3 от т. 24 от УК, както и да бъде придружена от справка-декларация подписана от счетоводителя и лицето представляващо по закон оферента във връзка с изискване за доказване на специфичен оборот от оферента (свободен текст) съгласно т. 15 от т. 24 от УК. Документите са задължителни за всеки разход от инвестицията в проектното предложение.  20. Декларация, подписана и от счетоводителя, не само от лицето, представляващо по закон оферента във връзка с изискване за доказване на специфичен оборот от оферента БУЛСТАР 10 ООД.  21. Съгласно УК, оборотът, който се декларира в справката-декларация на оферентите, трябва да се докаже с копия на финансови и счетоводни документи, които се прилагат към справката- декларация. Изискани са доказателства за декларирания специфичен оборот от всички оференти - фактури, годишни данъчни декларации, договори и др.  22. Съгласно представеният ОПР за 2020 г. от оферента БУЛСТАР 10 ООД, всички приходи са отнесени към код „Хуманно здравеопазване“. Представената оферта е за фотоволтаична централа. Изискано е обяснение за установеното несъответствие с УК.  23. Декларация, подписана от счетоводителя и лицето, представляващо по закон оферента във връзка с изискване за доказване на специфичен оборот от оферента Топ Хаус ООД. Справката трябва да е придружена от Отчет за приходите и разходите за последните три приключили финансови години, в зависимост от датата на която оферентът е учреден или е започнал дейността си.  24. Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена. Представената от кандидата инвентарна книга е към 04.11.2019 г.  Документът е задължителен за всички проектни предложения.  25. Представената декларация за обстоятелствата по чл. 3 и чл. 4 от Закона за малките и средните предприятия не е приложена в цялост, като отсъства приложението към нея – справка за обобщените параметри на предприятието, което подава декларация по чл. 3 и чл. 4 на ЗМСП. Изискано е представянето му в съответствие с т. 19 от т. 24 от УК.  26. Представеното Приложение № 8 – Декларации към УК не е подписано с КЕП съгласно изискванията, посочени в т. 21 от т. 24 от УК. Изискано е представянето на подписани от законния представител на кандидата декларации – част от Приложение № 8.  27. Приложение № 7 – Справка - Реализиране на инвестиционния проект в съответствие с т. 18 от т. 24 от УК.  Кандидатът не е отговорил на комуникацията в регламентирания срок, не е предоставил изисканите допълнително информация и документи, което прави невъзможно извършването на оценка на проектното предложение. Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки“.  В изпълнение на разпоредбата на чл. 34, ал. 2 на ЗУСЕФСУ и когато след допълнително изискване по установения ред, на задължително изискуеми по процедурата документи, и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  В допълнение, поради липсата на приложено към Формуляра за кандидатстване Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност, и във връзка със следният текст в раздел 11 от УК: „*За да отговаря на условията за получаване на финансиране по мярката, кандидатът трябва да отговаря на следните условия:….. 11.1.3. да са регистрирани по реда на чл. 137 от Закона за ветеринарномедицинската дейност (ЗВД)*“, не може да бъде направено заключение, че „Румфиш“ ООД отговаря на Критерий № 3 „Кандидатът е допустим съгласно изискванията в т. 11 от Условия за кандидатстване по настоящата процедура“ от Приложение № 4 към УК.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-2.020-0003 е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | BG14MFOP001-2.020-0004 | ФИШ ФАРМ ЕЛАЗ ЕООД | „Ефективно използване на ресурсите в Рибовъдно Стопанство „Бял кладенец“, за отглеждане на аквакултури в садки в яз. „Бял кладенец“, хидровъзел „Овчарица“ в землището на с.Ковачево, общ.Раднево“ | След извършване на оценка за административно съответствие и допустимост на проектно предложение № BG14MFOP001-2.020-0004 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 2 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура.“ от Приложение № 4 „Критерии и методология за оценка на проектните предложения по процедура за подбор на проекти № BG14MFOP001-2.020 „Продуктивни инвестиции в аквакултурите“, сектор “Малки проекти”, мярка 2.2 „Продуктивни инвестиции в аквакултурите“.  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че не отстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.“, във връзка с точка 24. „Списък на документите, които се подават на етап кандидатстване“ от Условия за кандидатстване, на 14.10.2022 г. чрез Модул „Комуникация“ в ИСУН 2020 е изпратено уведомление с регистрационен номер BG14MFOP001-2.020-0004-M001, с което е поискана допълнителна информация от кандидата. Указан е срок до 24.10.2022 г., в който да бъдат предоставени долуописаните липсващи документи и информация, а именно:  1. Съгласно УК, раздел 13: „В проектното предложение (ПП) следва да е налице логична връзка и съответствие между цели и нужди, както и между цели и дейности“. Изискана е обосновка, от която да става ясно каква е необходимостта от извършване на заявените разходи, както и каква е връзката им с целите на мярката и дейността на кандидатстващото дружество.  2. Представеното Приложение № 8 – Декларации към УК не е подписано с КЕП съгласно изискванията, посочени в т. 21 от т. 24 от УК. Изискано е да се представи подписани от законния представител на кандидата декларации – част от Приложение № 8.  3. Декларация, подписана и от счетоводителя, не само от лицето, представляващо по закон оферента във връзка с изискването за доказване на специфичен оборот от оферента „Меджик пул“ ООД.  4. Съгласно УК, оборотът, който се декларира в справката-декларация на оферентите, трябва да се докаже с копия на финансови и счетоводни документи, които се прилагат към справката- декларация. Изискани са доказателства за декларирания специфичен оборот от всички оференти - фактури, годишни данъчни декларации, договори и др.  5. Технически спецификации на оборудването, посочено в оферта от оферент „Меджик пул“ ООД, представляващо метални садки.  6. В представената от кандидата инвентарна книга са налични редица видове ДМА с наименование „Садка“, за каквито ДМА се кандидатства и с настоящето проектно предложение съгласно бюджетен ред 1.1. и бюджетен ред 1.2. от Формуляра за кандидатстване в ИСУН 2020. С оглед на изискването за недопускане на двойно финансиране по ПМДР 2014 – 2020 г. и в изпълнение на т. 14.2.1 от УК (14.2.1 Не са допустими за финансиране от ЕФМДР: 1. разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма), е изискано представянето на :  -обяснителна записка, подписана от главен счетоводител и лице, представляващо кандидата, в която да бъдат посочени подробни характеристики и предназначение на наличните садки, вкл. местоположение, спецификация, амортизационен процент;  -обосновка, от която да става ясно, какво налага закупуването на предвидените нови 6 броя нови садки, предвид това, че „настоящето проектното предложение е насочено към модернизация и подобряване на условията на труд в съществуващото рибовъдно стопанство, без това да води до увеличаване на капацитета на стопанството“.  7. Представената справка ДМА не е към датата на подаване на проектното предложение съгласно УК. Изискана е счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена.  8. Решение за съвместимостта на проекта с предметите и целите на опазване на защитените зони съгласно Наредба за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони (обн. ДВ, бр. 73 от 11.09.2007г.) във връзка с предоставената от кандидата информация в раздел 1 на ИСУН 2020, че инвестицията ще се осъществява в местата по националната екологична мрежа НАТУРА 2000.  Кандидатът не е отговорил на комуникацията в регламентирания срок, не е предоставил изисканите допълнително информация и документи, с което прави невъзможно извършването на оценката на проектното предложение. Съгласно изискванията, посочени в Условията за кандидатстване на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки.“  В изпълнение на разпоредбата на чл. 34, ал. 2 на ЗУСЕФСУ и когато след допълнително изискване по установения ред, на задължително изискуеми по процедурата документи, и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване на процедурата, проектното предложение не отговаря на Условията, поради което производството по него се прекратява.  Съгласно Приложение № 4 към Условията за кандидатстване при несъответствие с някое от посочените изисквания проектното предложение се отхвърля.  Поради изложените по-горе аргументи, проектно предложение с рег. № BG14MFOP001-2.020-0004 е включено в Списъка на проектните предложения, които не се допускат до етап Техническа и финансова оценка, по настоящата процедура. |

ЗАБЕЛЕЖКА:

Съгласно разпоредбите на чл. 34, ал. 3 от ЗУСЕФСУ, кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура, могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.